Diari Oficial de la Generalitat Valenciana


Sumari del DOGV 662, del 16-09-1987 (1987/809605)

RESOLUCIÓ de 8 de setembre de 1987, de la Direcció General de Salut i Assistència Primària, de la Conselleria de Sanitat i Consum, per la qual es convoca la continuació del Curs de Salut Comunitària, segons que acordà la Comissió Mixta Universitat de València conselleria de Sanitat i Consum.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   662

Data del DOGV
:   16-09-1987

Secció del DOGV
:   ALTRES DISPOSICIONS

Número del document
:   1987/809605


Data del document
:   08-09-1987

Organisme emissor
:   Conselleria de Sanitat i Consum

Tipus de document
:   Resolució

Resolució de 8 de setembre de 1987, de la Direcció General de Salut i Assistència Primària, de la Conselleria de Sanitat i Consum, per la qual es convoca la continuació del Curs de Salut Comunitària, segons que acordà la Comissió Mixta Universitat de València-Conselleria de Sanitat i Consum.  
Es convoca la continuació del Curs per a l'obtenció del Diploma en Salut Comunitària, corresponent a l'any acadèmic 1987-1988 la realització del qual s?atindrà a les bases següents, acordades per la Comissió Mixta Universitat de València- Conselleria de Sanitat i Consum, d'acord amb el que estableix el Conveni de Col·laboració subscrit entre ambdues Institucions, amb data 26 de novembre de 1986.  
BASES  
1. Es convoca la continuació del Curs per a l'obtenció del Diploma en Salut Comunitària que comprén la realització dels Mòduls que es detallen a l'annex 1.  
2. Són condicions per a l'admissió de l'alumnat del Curs de Salut Comunitària de l'any 1987-88, les següents:  
a) Que hagen realitzat en les dues convocatòries anteriors algun dels mòduls pertanyents a aquest Curs.  
Els alumnes presentaran la instància en l'Institut Valencià d'Estudis en Salut Pública, c/ de Rodríguez Fornos, 2, València.  
b) El termini de presentació d?instàncies serà de 10 dies naturals comptadors des de l?endemà de la publicació d'aquest acord en el Diari Oficial de la Generalitat Valenciana.  
c) Els alumnes poden adjuntar a la instància de sol·licitud la documentació acreditativa corresponent a aquells mèrits addicionals del Currículum Vitae presentat en altres convocatòries que estimen oportuns.  
d) Els alumnes que estigueren inscrits en algun mòdul i superaren la prova corresponent, podran continuar amb el programa docent. Els qui no ho feren, podran inscriure?s en el mòdul que no arribaren a superar, quedant exempts del pagament de taxes acadèmiques. La no superació de les proves en un dels mòduls, després de cursar per segona vegada el mòdul corresponent, implicarà automàticament l'exclusió de l'alumne del programa de formació.  
3. Per a la distribució de l'alumnat en els diferents mòduls que corresponen al curs hom tindrà en compte:  
- La puntuació obtinguda per barem.  
- L?ordre de preferència del mòdul que el alumne desitge realitzar.  
- Les places ocupades pels alumnes que repeteixen el mòdul per no haver-lo superat en primera instància.  
a) El nombre d'alumnes admesos pel mòdul serà de 30 com a màxim.  
b) Una vegada efectuada la selecció, serà publicada una llista d'alumnes admesos, al tauler d'anuncis del Rectorat i a la Conselleria de Sanitat i Consum, i es donarà un termini de 8 dies naturals a partir d'aqueix fet per atendre les reclamacions que s'escaiguessen, i que seran resoltes per la Directora General de Salut i Atenció Primària.  
c) Contra la Resolució que expresse la llista definitiva d'admesos hom podrà interposar Recurs d'Alçada davant l'Hble. Sr. Conseller de Sanitat i Consum en el termini de 15 dies comptadors a partir de la publicació de la llista als taulers d'anuncis del Rectorat i de la Conselleria de Sanitat i Consum.  
4. L?avaluació, així com les condicions per continuar en els mòduls elegits seran:  
a) Les absències de més del 10% d'hores lectives de curs, sense que n'hi haja una raó que ho justifique adientment, implicarà de forma automàtica l'exclusió de l'alumne del curs, no reintegrant-li pas per aqueix motiu les taxes de matrícula.  
b) Al llarg del curs hom realitzarà una avaluació continuada del nivell de coneixements adquirits per l'alumne. En finalitzar el mòdul o bé cadascuna de les disciplines que l'integren, hom n?efectuarà una avaluació de conjunt.  
c) Les taxes acadèmiques són de 50.000 pessetes per cada mòdul, essent-ne imprescindible el pagament en el moment de formalitzar la matrícula; queda exclós de la realització del curs l'alumne que no haja formalitzat aqueix tràmit.  
5. Al final del curs, els alumnes es pronunciaran sobre l'activitat docent duta a terme pel professorat, a través de qüestionaris elaborats a aquests efectes per la Comissió Mixta.  
6. Tant el lloc com les classes teòriques i pràctiques seran comunicades personalment als alumnes admesos en els diversos mòduls amb l'antelació escaient.  
7. En el cas dels alumnes que opten per cursar el mòdul de Protecció de la Salut, aquests hauran de consignar en la instància l?àrea per la qual opten, de les dues d'aquest mòdul, com ara: Salut Laboral i Ambiental, o Tecnologia i Higiene Alimentària.  
8. La no presentació de sol·licitud d'inscripció per a aquest curs serà senyal de no voler pas seguir amb el pla de formació en Salut Comunitària.  
València, 8 de setembre de 1987. - La Directora General de Salut i Assistència Primària: Emilia Noguera Puchol.  
ANNEX I  
PROGRAMA  
1. Mòdul d'epidemiologia (200 hores)  
1.1. Metodologia epidemiològica.  
1.2. Estadística.  
1.3. Demografia.  
1.4. Detecció Precoç.  
1.5. Informàtica aplicada.  
1.6. Sistemes d'informació sanitària.  
1.7. Documentació.  
. Mòdul d?organització i administració de serveis en salut (200 hores)  
2.1. Teoria general d?atenció a la salut.  
2.2. Anàlisi de sistemes.  
2.3. Sistemes d?informació.  
2.4. Polítiques per a la planificació sanitària.  
2.5. Programació de serveis de salut.  
2.6. Economia sanitària.  
3. Mòdul de promoció de la salut (200 hores)  
Les hores corresponents a aquest mòdul es distribuiran d'acord amb el programa següent:  
3.1. Introducció.  
3.2. Diagnòstic de Salut Comunitària.  
3.3. Problemes de salut de la Comunitat Valenciana.  
3.4. Metodologia de promoció de Salut.  
4. Mòdul de protecció de la salut (200 hores)  
Part General: 80 hores. Les hores corresponents a aquesta part es distribuiran d'acord amb els apartats següents:   
-Determinació de Salut i malaltia.  
- Estratègies de control de les malalties i llurs determinants.  
- Metodologia de la investigació dels riscs físics, químics i biològics.  
- Política de Salut de l'oficina europea de l'OMS.  
- Area de salut laboral i salut ambiental (120 hores).  
- Salut Laboral: 50 hores. Salut Ambiental: 70 hores.  
- Area de tecnologia i higiene dels aliments (120 hores).  
Aquest programa inclou tant les hores lectives com les pràctiques.  
INSTÀNCIA DE SOL·LICITUD PER CURSAR ALGUN DELS MÒDULS PER L'ALUMNAT QUE JA EN VA CURSAR ALGUN DURANT EL CURS 1986-1987  
Hauran d'emplenar aquesta sol·licitud, tant els qui hagessen superat el mòdul cursat com els qui no. La no presentació d'aquesta sol·licitud és senyal de no voler seguir amb el pla de formació en Salut Comunitària.  
Il·lm. Sr.:  
En/Na/N' amb DNI   
nascut a Diplomat, Llicenciat, Doctor en   
amb adreça a la localitat d' carrer   
DP Telèfon   
Declara que:  
Havent cursat durant el curs 1986-1987 el mòdul d vol efectuar  
durant el curs 1987-1988 el mòdul de àrea d   
(consignar-hi si l'elegit és Protecció de la Salut). En cas de estar cobertes les places per a l'esmentat mòdul, la meua prioritat pel que fa a la realització d'algun és la següent:  
1. Lloc de Preferència:   
2. Lloc de Preferència:   
3. Lloc de Preferència:   
4. Lloc de Preferència:   
5. Lloc de Preferència:   
6. Lloc de Preferència:   
 València, d de 1987.  
Signatura de l'alumne.  
IL·LMA. SRA. DIRECTORA GENERAL DE SALUT I ASSISTÈNCIA PRIMÀRIA.